305 
vise ikke nogen organiseret Form eller Sammenhæng, men 
give kun Billedet af en tilfældig Ophobning (Fig. 17 xl). 
Følger man paa en større Række Individer Udviklingens 
Gang i den Portion af Cellegrupper, der findes i den midterste 
Del af Ovariet, vil man bemærke, at den stemmer nøie over- 
ens med den, vi alt have lært at kjende hos Leptodora; kun 
i to Henseender synes den at afvige fra den. 
For det Første sees det nemlig, at enhver enkelt Celle- 
hob, saasnart den befinder sig i den midterste Del af Ovariet, 
er omgiven af en meget fin og gjennemsigtig Hinde, der tæt 
omslutter alle fire Celler [Fig. 17 z]. En saadan Hinde har 
jeg ikke iagttaget hos Leptodora og troer heller ikke, at den 
findes; den vilde iøvrigt her være yderst vanskelig at op- 
dage, formedelst Cellegruppernes Leie i een lige Linie, medens 
den hos Holopedium kan iagtages, hvor flere ligge over hver- 
andre. Om dens Oprindelse og senere Skjæbne kan jeg 
Intet berette. ; É 
Den anden Forskjel er langt mere iøinefaldende. Den 
bestaaer deri, at der, samtidigt med Blommedannelsens Be- 
gyndelse, i den ene af Mellemcellerne danner sig en stærkt 
orangefarvet Oliekugle, hvis Leie er tæt ved Cellevæggen 
[Fig. 17 g]. Sædvanligst findes kun een, men hyppigt træffer 
man ogsaa to, der saa senere smelte sammen. Denne Olie- 
kugle udvikler sig altid i den samme Celle, opnaaer en be- 
tydelig Størrelse og er meget iøinefaldende, da den med sin 
orangerøde Farve stikker af mod den først farveløse, senere 
olivengrønne Blommemasse. Naar den oprindelige Blære i 
Væxtcellen er forsvunden, og de tre andre Celler enten helt 
eller næsten helt ere gaaede op i den ene, træffes Oliedraaben 
inde i Blommemassens Centrum. Denne centrale Stilling be- 
varer den ikke alene efter at Ægget. er kommet ud i Matrix, 
men ogsaa hele Fosterlivet igjennem, saa at man kan træffe 
Unger, der kunne bevæge deres Aarer og næsten ere fuld- 
baarne, hos hvilke den endnu indtager en stor Plads i Midten 
af Abdomen. Sl 
Selve Fødselen har jeg ikke seet, men jeg har havt flere 
Individer for mig, hvor den netop var tilendebragt. Det 
V. 20 
